gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8005, del 22-03-2017 (2017/2269)

ACORD de 10 de març de 2017, del Consell, d'autorització de l'expedient de rescabalament EI 1/2017 i la imputació a càrrec del pressupost de 2017, per obligacions contretes en 2016 amb l'Agencia EFE, SA.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8005

Data del DOGV
:   22-03-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/2269


Data del document
:   10-03-2017

Organisme emissor
:   Presidència de la Generalitat

Tipus de document
:   Acord

ACORD de 10 de març de 2017, del Consell, d'autorització de l'expedient de rescabalament EI 1/2017 i la imputació a càrrec del pressupost de 2017, per obligacions contretes en 2016 amb l'Agencia EFE, SA. [2017/2269]  
La Presidència de la Generalitat ha tramitat un expedient rescabalament a favor de l'empresa Agencia EFE, SA, per obligacions contretes en l'exercici 2016, per la prestació del servei de difusió de notícies de l'agència de notícies Agencia E EFE fe, pel període comprés entre l'1 i el 31 de desembre de 2016. Aquest expedient té la seua causa en la necessitat d'atendre el compliment de les obligacions econòmiques de la Generalitat, a l'haver rebut aquesta, satisfactòriament, el respectiu servei prestat.  
En aplicació del que disposa l'article 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, correspon al president sotmetre, a l'autorització prèvia del Consell, l'aprovació de l'expedient de rescabalament tramitat.  
Així mateix, i d'acord amb l'article 39.5 de l'esmentada Llei 1/2015, de 6 de febrer, de la Generalitat, la imputació a l'exercici corrent de les obligacions econòmiques derivades d'aquests expedients, requereix l'autorització expressa del Consell, a proposta de la persona titular de la Presidència.  
Per tot això, en virtut del que disposen els articles 39.5 i 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, a proposta del president, el Consell en la sessió de 10 de març de 2017,  
  
  
ACORDA  
  
Primer  
Autoritzar l'aprovació, per la Presidència de la Generalitat, de l'expedient de rescabalament a favor de l'empresa Agencia EFE, SA, per la prestació del servei de difusió de notícies de l'agència de notícies Agencia Efe pel període comprés entre l'1 i el 31 de desembre de 2016, per un import total de 3.629,90 euros (tres mil sis-cents vint-i-nou euros amb noranta cèntims) IVA inclòs.  
  
Segon  
Autoritzar la imputació al pressupost corrent de les obligacions contretes durant l'exercici 2016 a favor de l'empresa Agencia EFE, SA, per un import total de 3.629,90 euros (tres mil sis-cents vint-i-nou euros amb noranta cèntims), IVA inclòs.  
  
València, 10 de març de 2017  
  
La consellera secretària,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 7995, del 08-03-2017 (2017/1811)

Informació pública de la modificació del Pla especial de protecció del Reial Monestir de Santa Maria del Puig i el seu entorn.
------------------------------------------------------------------------------------------------------------------------------

### Dades del document

Número de DOGV
:   7995

Data del DOGV
:   08-03-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/1811


Data del document
:   01-03-2017

Organisme emissor
:   Ajuntament del Puig de Santa Maria

Tipus de document
:   Anunci

Descriptors 

:   * Puig de Santa Maria, el
    * pla d'urbanisme
    * administració local

Informació pública de la modificació del Pla especial de protecció del Reial Monestir de Santa Maria del Puig i el seu entorn. [2017/1811]  
Aprovat inicialment pel Decret d'Alcaldia número 2017-0286, de data 28 de febrer de 2017, se sotmet a informació pública el projecte de modificació del Pla especial de protecció del Reial Monestir de Santa Maria del Puig i el seu entorn, al terme municipal del Puig de Santa Maria, durant un període de 20 dies a comptar des de l'endemà de la publicació en el Diari Oficial de la Generalitat Valenciana.  
  
Durant el termini esmentat, podrà ser examinat per qualsevol interessat en les dependències municipals i en el tauler d'anuncis de la seu electrònica d'aquest ajuntament, perquè formulen les al·legacions que estimen pertinents:  
http://ayuntamientodeelpuig.sedelectronica.es  
  
Cosa que es publica als efectes de l'article 57.1.a en relació amb l'article 53.2 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana.  
  
El Puig de Santa Maria, 1 de març de 2017.- L'alcaldessa: Luisa Salvador Tomás.
Diari Oficial de la Generalitat Valenciana


Sumari del DOGV 7957, del 13-01-2017 (2016/10368)

RESOLUCIÓ de 30 de novembre de 2016, de la Universitat de València, per la qual nomena José Guillermo Esteban Sanchis catedràtic d'universitat de l'àrea de coneixement Parasitologia.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   7957

Data del DOGV
:   13-01-2017

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2016/10199


Data del document
:   30-11-2016

Organisme emissor
:   Universitat de València

Tipus de document
:   Resolució

Descriptors 

:   * funcionari

RESOLUCIÓ de 30 de novembre de 2016, de la Universitat de València, per la qual nomena José Guillermo Esteban Sanchis catedràtic d'universitat de l'àrea de coneixement Parasitologia. [2016/10422]  
D'acord amb la proposta formulada per la comissió encarregada de jutjar el concurs públic de promoció interna al cos de catedràtic/a d'universitat convocat per la Resolució de la Universitat de València de 5 de juliol de 2016 (BOE 18.07.2016), per a la provisió de la plaça número 6530 de catedràtic/a d'universitat (concurs núm. 43/2016), i una vegada que el concursant proposat ha acreditat que posseeix tots els requisits establerts a la base novena de la convocatòria, aquest Rectorat, fent ús de les atribucions que li confereix l'article 65 de la Llei Orgànica 6/2001, de 21 de desembre, d'universitats (BOE 24 de desembre), i altres disposicions que la despleguen, resol:  
  
Nomenar José Guillermo Esteban Sanchis catedràtic d'universitat de l'àrea de coneixement Parasitologia, adscrita al departament Farmàcia i Tecnologia Farmacèutica i Parasitologia.  
  
Contra aquesta resolució, que esgota la via administrativa, es podrà interposar un recurs potestatiu de reposició davant del rector de la Universitat de València, en el termini d'un mes des de la seua publicació en el Boletín Oficial del Estado, o interposar un recurs contenciós administratiu davant del Jutjat Contenciós Administratiu de València, en el termini de dos mesos des de la seua publicació en el Boletín Oficial del Estado.  
  
València, 30 de novembre de 2016.- El rector: Esteban Jesús Morcillo Sánchez.
Diari Oficial de la Generalitat Valenciana


Sumari del DOGV 8149, del 16-10-2017 (2017/8786)

RESOLUCIÓ de 19 de setembre de 2017, de la Presidència de la Generalitat, de concessió de distincions en matèria de protecció civil de la Generalitat.
------------------------------------------------------------------------------------------------------------------------------------------------------

### Dades del document

Número de DOGV
:   8149

Data del DOGV
:   16-10-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/8786


Data del document
:   19-09-2017

Organisme emissor
:   Presidència de la Generalitat

Tipus de document
:   Resolució

Descriptors 

:   * distinció honorífica

RESOLUCIÓ de 19 de setembre de 2017, de la Presidència de la Generalitat, de concessió de distincions en matèria de protecció civil de la Generalitat. [2017/8786]  
En compliment del que estableix el Decret 150/2014, de 19 de setembre, del Consell, pel qual es regula la concessió de distincions en matèria de protecció civil de la Generalitat, i d'acord amb el procediment establit en els articles 7, 8 i 9 d'aquest decret, després de la proposta de concessió de la distinció, efectuada per Francisco José Maciá Serna, alcalde president de l'Ajuntament de Callosa de Segura (Alacant) i Asunción Miralles Trigueros, regidora delegada en matèria de Policia, Trànsit i Urbanisme per a Antonio Molina Juárez, cap de grup de Protecció Civil de l'Agrupació de Voluntaris de Protecció Civil de Callosa de Segura (Alacant), resolc:  
  
Primer  
Concedir la Distinció al Mèrit de Protecció Civil, en la categoria de Guardó d'Honor, a Antonio Molina Juárez, per la seua labor en matèria de protecció civil i emergències, que denota una especial dedicació al proïsme en exercir funcions de protecció de la ciutadania amb honor, lleialtat, responsabilitat, abnegació i sacrifici durant més de 15 anys.  
  
  
Segon  
En compliment del que estableix l'article 12 del Decret 150, de 19 de setembre de 2014, aquesta distinció honorífica s'ha d'inscriure en el Registre de Distincions de la Generalitat en Matèria de Protecció Civil, dependent de la Direcció General de l'Agència Valenciana de Seguretat i Resposta a les Emergències.  
  
L'Eliana, 19 de setembre de 2017.- El president de la Generalitat, p. d. (ap. 5é R 12.02.2016, DOGV 17.02.2016), el director general de l'Agència Valenciana de Seguretat i Resposta a les Emergències: José María Ángel Batalla.
Diari Oficial de la Generalitat Valenciana


Sumari del DOGV 8029, del 28-04-2017 (2017/3569)

Ampliació de termini a l'extracte de la Resolució de 7 de febrer de 2017, de la vicerectora d'Estudis de Grau i Política Lingüística, per la qual es convoca la III edició de Parlem d'Art, dins del programa Art Públic / Universitat Pública de la Universitat de València.
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8029

Data del DOGV
:   28-04-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/3569


Data del document
:   25-04-2017

Organisme emissor
:   Universitat de València

Tipus de document
:   Anunci

Anàlisi jurídica

 Descriptors 

:   * ajuda pública

Ampliació de termini a l'extracte de la Resolució de 7 de febrer de 2017, de la vicerectora d'Estudis de Grau i Política Lingüística, per la qual es convoca la III edició de Parlem d'Art, dins del programa Art Públic / Universitat Pública de la Universitat de València. [2017/3569]  
BDNS (identif.): 333453  
  
Per la Resolució de 7 de febrer de 2017, de la vicerectora d'Estudis de Grau i Política Lingüística de la Universitat de València, es convocava i s'establien les bases reguladores de la convocatòria de la III edició de Parlem d'Art, dins del Programa Art Públic / Universitat Pública de la Universitat de València. El termini de presentació de les sol·licituds estava obert des de l'endemà de la publicació en el Diari Oficial de la Generalitat Valenciana de l'extracte de la convocatòria (28.02.2017) fins al 26 d'abril de 2017, data indicada per la convocatòria.  
  
Tenint en compte la caiguda durant quatre dies de l'aplicació informàtica Entreu de la Universitat de València per a la presentació de sol·licituds, i amb la finalitat de garantir que cap estudiant siga privat de la possibilitat de presentar en temps i forma la seua sol·licitud, s'ha considerat convenient prorrogar el termini de presentació.  
Per aquest motiu, es fa necessària l'ampliació del termini de presentació d'instàncies, i a l'empara de l'article 32 de la Llei 39/2015, del procediment administratiu comú de les administracions públiques, s'acorda:  
  
Ampliar el termini de presentació de sol·licituds d'aquesta convocatòria fins al 26 de maig de 2017, inclusivament.  
  
Contra aquest acord, que és un acte administratiu de tràmit, no es pot interposar cap recurs, d'acord amb l'article 32.3 de la Llei 39/2015, d'1 d'octubre, sense perjudici que els interessats puguen fer al·legacions per a oposar-s'hi i recórrer la resolució que pose fi al procediment.  
  
València, 25 d'abril de 2017.- La vicerectora d'Estudis de Grau i Política Lingüística, p. d. (DOGV 27.01.2017): Isabel Vázquez Navarro.
Diari Oficial de la Generalitat Valenciana


Sumari del DOGV 8127, del 14-09-2017 (2017/7928)

CORRECCIÓ d'errades de la Resolució de 25 d'octubre de 2016, del director general de Política Educativa, per la qual determina els centres docents reconeguts com a centres de pràctiques, i els tutors i coordinadors amb alumnat assignat, corresponents al curs 2015-2016.
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8127

Data del DOGV
:   14-09-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/7928


Data del document
:   31-08-2017

Organisme emissor
:   Conselleria d'Educació, Investigació, Cultura i Esport

Tipus de document
:   Correcció d'errades

Correcció d'errades

 Descriptors 

:   * Conselleria d'Educació, Investigació, Cultura i Esport
    * centre d'ensenyament

CORRECCIÓ d'errades de la Resolució de 25 d'octubre de 2016, del director general de Política Educativa, per la qual determina els centres docents reconeguts com a centres de pràctiques, i els tutors i coordinadors amb alumnat assignat, corresponents al curs 2015-2016. [2017/7928]  
Advertides errades en l'annex III, a partir de la pàgina 31532, de la Resolució de 25 d'octubre de 2016, publicada en el Diari Oficial de la Comunitat Valenciana número 7916, del dia 14 de novembre de 2016, en el qual es publica la relació de tutors i coordinadors amb alumnat assignat, corresponents al curs 2015-2016, es procedeix a realitzar les rectificacions següents:  
No consten per error i han d'aparéixer en l'annex esmentat:  
Jover Pons, María de los Reyes  
Pastor Moreno, Silvia  
  
València, 31 d'agost de 2017.- El director general Política Educativa: Jaume Fullana i Mestre.
Diari Oficial de la Generalitat Valenciana


Sumari del DOGV 8105, del 14-08-2017 (2017/6585)

Informació pública del nou text de la modificació 3/12 del pla general d'ordenació urbana, modificació de la categoria de sòl no urbanitzable protegit a no urbanitzable comú de la parcel·la 1 del Polígon 2, Càmping el Garbí.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8105

Data del DOGV
:   14-08-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/6585


Data del document
:   13-07-2017

Organisme emissor
:   Ajuntament del Puig de Santa Maria

Tipus de document
:   Anunci

Descriptors 

:   * Puig de Santa Maria, el
    * administració local
    * pla d'urbanisme

Informació pública del nou text de la modificació 3/12 del pla general d'ordenació urbana, modificació de la categoria de sòl no urbanitzable protegit a no urbanitzable comú de la parcel·la 1 del Polígon 2, Càmping el Garbí. [2017/6585]  
Mitjançant el Decret d'Alcaldia número 2017-1178, de 13 de juliol de 2017, s'ha resolt sotmetre a informació pública la nova modificació 3/12 del pla general d'ordenació urbana, modificació de la categoria de sòl no urbanitzable protegit a no urbanitzable comú de la parcel·la 1 del Polígon 2 (Càmping el Garbí), en terme municipal del Puig de Santa Maria. Durant el termini de quaranta-cinc (45) dies, a comptar des de l'endemà de la publicació d'aquest anunci en el Diari Oficial de la Generalitat Valenciana, podrà ser examinat per qualsevol interessat perquè es formulen les al·legacions que s'estimen pertinents.  
  
Així mateix, queda suspés l'atorgament de llicències urbanístiques exclusivament en l'àmbit afectat per la modificació fins a la seua aprovació definitiva, excepte per a obres o actuacions compatibles amb l'antiga i nova ordenació.  
   
El Puig de Santa Maria, 13 de juliol de 2017.- L'alcaldessa: Luisa Salvador Tomás.
Diari Oficial de la Generalitat Valenciana


Sumari del DOGV 7964, del 24-01-2017 (2017/205)

Ampliació d'informació relativa a la subhasta de la parcel·la resultant 07 C situada en la unitat d'execució de la UE-1 del pla parcial de millora del sector 1.1.b d'Albal.
----------------------------------------------------------------------------------------------------------------------------------------------------------------------------

### Dades del document

Número de DOGV
:   7964

Data del DOGV
:   24-01-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/205


Organisme emissor
:   Ajuntament d'Albal

Tipus de document
:   Anunci

Ampliació d'informació relativa a la subhasta de la parcel·la resultant 07 C situada en la unitat d'execució de la UE-1 del pla parcial de millora del sector 1.1.b d'Albal.  
 [2017/205]  
Publicat en el Butlletí Oficial de la Província de València número 247, de 27 de desembre de 2016, així com en Diari Oficial de la Generalitat Valenciana número 7954, de 10 de gener de 2017, l'edicte per a la subhasta de la parcel·la resultant 07 C sítia en l'àmbit de la unitat d'execució de la UE-1 del pla parcial de millora del sector 1.1.B del terme municipal d'Albal, s'informa que l'esmentada parcel·la es troba dins d'un procés d'urbanització no conclús, i existeixen quotes pendents de liquidar, la valoració de les quals s'inclou en l'expedient, que podran consultar en les dependències municipals en horari de 09.00 a 14.00 hores de dilluns a divendres.   
La subhasta se celebrarà dijous 9 de febrer de 2017, a les 10.30 hores, en el saló de plens municipal de l'Ajuntament d'Albal, siti a la plaça del Jardí, 7, i s'hauran d'observar en el seu tràmit i la seua realització les prescripcions establides en els articles 101, 103 i 104 de l'esmentat reglament.  
  
Albal, 11 de gener de 2017.- La tresorera: Teresa Martínez Parra.
Diari Oficial de la Generalitat Valenciana


Sumari del DOGV 8134, del 25-09-2017 (2017/8037)

Informació pública de l'actualtizació del Pla acústic municipal.
----------------------------------------------------------------

### Dades del document

Número de DOGV
:   8134

Data del DOGV
:   25-09-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/8037


Organisme emissor
:   Ajuntament de Vila-real

Tipus de document
:   Anunci

Informació pública de l'actualtizació del Pla acústic municipal. [2017/8037]  
D'acord amb la Resolució d'aquesta Alcaldia, de data de 28 d'agost de 2017, i l'article 24.2 de la Llei 7/2002, de 3 de desembre, de la Generalitat Valenciana, de protecció de la contaminació acústica, se sotmet a informació pública l'actualització del Pla acústic municipal, redactat per Ingenio, Gestión y Técnica, SL, per un període d'un mes comptat des de la data de publicació del corresponent anunci en el Diari Oficial de la Generalitat Valenciana. Durant el termini d'informació pública es podrà consultar el document al tauler d'anuncis i edictes de l'Ajuntament de Vila-real i en l'adreça urbanisme vila-real.es, secció planejament sectorial.  
  
Vila-real, 8 de setembre de 2017.- L'alcalde: José Benlloch Fernández.
Diari Oficial de la Generalitat Valenciana


Sumari del DOGV 7956, del 12-01-2017 (2016/10814)

RESOLUCIÓ de 25 de novembre de 2016, de la Conselleria d'Hisenda i Model Econòmic, per la qual es fa pública la situació de la Tresoreria de la Generalitat el 31 d'octubre de 2016.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   7956

Data del DOGV
:   12-01-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/10815


Data del document
:   25-11-2016

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 25 de novembre de 2016, de la Conselleria d'Hisenda i Model Econòmic, per la qual es fa pública la situació de la Tresoreria de la Generalitat el 31 d'octubre de 2016. [2016/10499]  
Vist l'estat-resum de la situació de la Tresoreria de la Generalitat, el 31 d'octubre de 2016, en el qual es recullen els moviments per operacions pressupostàries i extrapressupostàries, i d'acord amb el que disposa l'article 139 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, es procedeix a la seua publicació en el Diari Oficial de la Generalitat Valenciana, com a annex de la present resolució.  
  
València, 25 de novembre de 2016.- El conseller d'Hisenda i Model Econòmic: Vicent Soler i Marco.
Diari Oficial de la Generalitat Valenciana


Sumari del DOGV 8138, del 29-09-2017 (2017/7932)

Notificació de la sentència dictada en el judici verbal número 457/2014.
------------------------------------------------------------------------

### Dades del document

Número de DOGV
:   8138

Data del DOGV
:   29-09-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/7932


Organisme emissor
:   Jutjat Mercantil Número 2 d'Alacant

Tipus de document
:   Edicte

Notificació de la sentència dictada en el judici verbal número 457/2014. [2017/7932]  
Procediment: judici verbal (250.2) 457/14-E.  
Demandant: Seguridad en la Gestión, SL.  
Procuradora: M.ª Dolores Poyatos Herrero.  
Demandat: Rafael Miguel López Alberola.  
  
Pilar Solanot García, lletrada de l'Administració de justícia del Jutjat Mercantil número 2 d'Alacant, mitjançant aquest edicte faig saber que en el procediment indicat més amunt s'ha dictat, el dia de hui, una resolució la part que interessa de la qual és, literalment, com segueix:  
  
«Sentència número 146/2015  
Magistrat jutge que la dicta: Salvador Calero García.  
Lloc: Alacant.  
Part demandant: Seguridad en la Gestión, SL.  
Procuradora: M.ª Dolores Poyatos Herrero.  
Part demandada: Rafael Miguel López Alberola.  
Procuradora: M.ª Dolores Poyatos Herrero.  
Objecte de judici: societats mercantils i cooperatives.  
Alacant, 27 de juliol de 2015  
  
Dispositiva  
Estime íntegrament la demanda interposada per la mercantil Seguridad en la Gestión, SL, contra Rafael Miguel López Alberola i, en conseqüència, condemne aquest a pagar a la primera la quantitat de 2.000 euros, més els interessos legals, així com les costes d'aquest procediment.  
Notifiqueu aquesta resolució a la part i feu-li saber que és ferma.  
  
Així ho disposa, mana i firma Salvador Calero García, jutge titular del Jutjat Mercantil número 2 d'Alacant.»  
Publicació. La sentència anterior va ser donada, llegida i publicada pel jutge que la va dictar, mentre celebrava audiència pública en el dia de hui, de la qual cosa jo, la secretària judicial, done fe.  
  
Alacant, 29 de juliol de 2015  
  
I perquè valga de notificació, estenc aquest edicte.  
  
Alacant, 13 de juliol de 2017.- La lletrada de l'Administració de justícia: Pilar Solanot García.